《summerofromance》響商業方面大獲成功，其香港本地銷量超過七白金，係1987年香港銷量最高嘅唱片，並獲頒第十屆十大中文金曲ifpi全年銷量冠軍大獎，開啟張國榮嘅巔峰時代。碟裏面嘅《無心睡眠》更加係香港樂壇經典快歌之一，橫掃當年各大頒獎典禮嘅獎項，獲得1987年度十大勁歌頒獎禮金曲金獎、十大勁歌金曲獎、十大中文金曲獎。